”Kun katsoin sitä luku­järjestystä, sain ihan oikeasti šokin” – Ruotsi jätti oppilaat oman onnensa nojaan, ja Suomi toistaa nyt saman virheen, sanoo Ruotsissa 20 vuotta työskennellyt suomalais­rehtori

Useita ruotsalaiskouluja johtanut Malla Taipale on huolissaan Suomen koulun kehityssuunnasta.

Upplands Väsby

Ei kai Suomessa tosiaan olla nyt toistamassa Ruotsin virheitä?

Se oli Ruotsissa pitkään rehtorina työskennelleen Malla Taipaleen ensimmäinen ajatus, kun hän tapasi kymmenvuotiasta sukulaistyttöään äskettäisellä Helsingin-matkallaan. Tyttö oli saanut piirtää oman todistuksensa, ja lukujärjestyksessä oli keskellä koulupäivää omavastuullisia ”viikon töitä” parin tunnin verran.